ไทยพาณิชย์ประกันเจ๋งเบี้ยเฉียดหมื่นล้าน
ไทยพาณิชย์ประกันชีวิต โชว์ยอดขาย 10 เดือนโต 24% เบี้ยใหม่เกือบหมื่นล้าน
30 ต.ค. 2565

ไทยพาณิชย์ประกันชีวิต โชว์ยอดขาย 10 เดือนโต 24% เบี้ยใหม่เกือบหมื่นล้าน
นายวิพล วรเสาหฤท กรรมการผู้จัดการใหญ่ บริษัท ไทยพาณิชย์ประกันชีวิต เปิดเผยว่า ยอดขายในช่วง 10 เดือนแรกที่ผ่านมา บริษัทมีเบี้ยรับปีแรกจากทุกช่องทางการขายทั้งสิ้น 9,870 ล้านบาท เติบโตจากช่วงเดียวกันของปีก่อนถึง 24% สูงกว่าเป้าเดิมที่ตั้งไว้ 17% และมีเบี้ยรับปีต่อไป 15,695 ล้านบาท เพิ่มขึ้น 18% จึงทำให้เบี้ยรับรวมเพิ่มเป็น 24,510 ล้านบาท เพิ่มขึ้น 20% สูงกว่าอัตราเติบโตเฉลี่ยของทั้งธุรกิจซึ่งอยู่ที่ 13% เกือบ 100% เนื่องจากได้รับผลกระทบจากวิกฤตอุทกภัย โดยบริษัทยังมีส่วนแบ่งตลาดด้านเบี้ยรับรวม 10.4% และเบี้ยรับปีแรกที่ 9.3% 
แม้ว่าธุรกิจประกันชีวิตโดยรวมจะประสบกับความยากลำบาก และเผชิญความท้าทายเนื่องจากผล กระทบจากวิกฤติอุทกภัย ผลการดำเนินงานของ SCBLIFE ในช่วง10 เดือนแรกของปีนี้ (มกราคม – ตุลาคม) ยังขยายตัวอย่างแข็งแกร่ง โดยช่องทางการขายหลัก สามารถรับมือกับวิกฤติครั้งนี้ให้ผ่านพ้นไปได้ และในภาพรวมทั้งบริษัทยังรักษาการเติบโตได้อย่างต่อเนื่อง เขาล่าวเสริมว่า “ผลงานที่มีอัตราเติบโตถึง 2 หลัก นับว่าโดดเด่น และเป็นผลงานที่น่าพอใจมาก ทั้งนี้ ปัจจัยการเติบโตมาจากการขยายตัวที่เข้มแข็งของช่องทางผ่านธนาคาร หรือแบงก์แอสชัวรันส์ ซึ่งเติบโตถึง 22% ด้วยเบี้ยปีแรก 8,100 ล้านบาท ขณะที่ช่องทางประกันชีวิตธุรกิจเฉพาะมีการเติบโตก้าวกระโดดถึง 96% โดยเฉพาะประกันกลุ่มการตลาดองค์กร 
ส่วนช่องทางใหม่ ด้วยการขายผ่านสาขาของเทสโก้ โลตัส ซึ่งเริ่มเปิดขายเมื่อเดือน เม.ย.ที่ผ่านมา ก็เป็นไปในทิศทางที่ดี สามารถทำเบี้ยปีแรกกว่า 62 ล้านบาท โดยหลังจากนี้เชื่อว่าประชาชนจะเห็นความสำคัญของการทำประกันชีวิตมากขึ้น
นายวิพล กล่าวว่า บริษัทยังเผยถึงแผนงานในช่วงที่เหลือของปีนี้ว่า ขณะนี้สถานการณ์น้ำท่วมในเขตกรุงเทพเริ่มคลี่คลาย และระดับน้ำในหลายพื้นที่ได้ลดลงตามลำดับ SCBLIFE คาดหวังว่าตลาดโดยรวมจะเริ่มฟื้นตัวบ้าง 
แม้ว่าอัตราเติบโตจะชะลอตัวกว่าเป้าหมายเดิม เนื่องจากกำลังซื้อลดลง เพราะประชาชนส่วนใหญ่ จำเป็นต้องสำรองเงิน เพื่อซ่อมแซมบ้าน ที่พัก และทรัพย์สินที่เสียหาย และระมัดระวังในการบริหารค่าใช้จ่ายให้ให้รอบคอบมากยิ่งขึ้น อย่างไรก็ตาม SCBLIFE จะเดินหน้าขยายตลาดในทุกช่องทางการขายให้ได้มากที่สุด และเชื่อว่าวิกฤติอุทกภัย ซึ่งป็นความเสี่ยงที่เกิดขึ้นอย่างไม่คาดฝัน จะช่วยกระตุ้นให้ผู้บริโภคเห็นความ สำคัญของประกันชีวิต เพื่อสร้างหลักประกันและความคุ้มครองชีวิตเพื่อลดความเสี่ยงให้กับตนเอง และครอบครัว ขณะเดียวกัน ในช่วงใกล้สิ้นปีนี้บริษัทจะขยายการขายไปสู่กลุ่มผู้บริโภคที่ต้องการสิทธิประโยชน์การลดหย่อนภาษี และไม่ได้รับผลกระทบจากวิกฤติน้ำท่วม ซึ่งประกันชีวิตยังเป็นผลิตภัณฑ์ที่ให้ผลตอบ แทนที่คุ้มค่า และจูงใจ ควบคู่กับความคุ้มครองชีวิต ได้ออกมาตรการช่วยเหลือ และเยียวยาความเดือดร้อนให้แก่ผู้ถือกรมธรรม์ที่ได้รับผล กระทบจากวิกฤติอุทกภัย โดยฝ่ายขายในทุกช่องทาง ได้เร่งลงพื้นที่พบปะลูกค้า ส่วนฝ่ายบริการลูกค้า ก็ได้โทรเยี่ยมเยียน ให้กำลังใจ และให้ความช่วยเหลือแก่ผู้ถือกรมธรรม์อย่างเร่งด่วน สำหรับลูกค้าที่ได้รับผลกระทบจากน้ำท่วมในปัจจุบัน ได้มีผู้ถือกรมธรรม์ 309 ราย ขอใช้สิทธิผ่อนผันการชำระเบี้ยประกัน และมีผู้ถือกรมธรรม์ 3 ราย เสียชีวิตจากวิกฤตน้ำท่วม คิดเป็นทุนประกันทั้งสิ้น 1.1 ล้านบาท ซึ่งคิดเป็นสัดส่วนที่น้อยมาก เมื่อเทียบกับสินทรัพย์รวมของบริษัทในครึ่งปีแรกของปีนี้ ซึ่งมียอดรวมกว่า 81,336 ล้านบาท และเงินสำรองประกันชีวิตกว่า 70,209 ล้านบาท โดยบริษัทได้เร่งดำเนินการจ่ายสินไหมมรณกรรม เพื่อบรรเทาทุกข์ให้แก่ผู้รับประโยชน์ต่อไป